cyanic-selkie/wikianc huggingface dataset:
Άρης Θεσσαλονίκης (υδατοσφαίριση ανδρών)
2016–
Το 2016, ο Άρης αγωνίζεται στην Γ' Εθνική κατηγορία. Στο πρώτο παιχνίδι που έδωσε στις 8 Ιουλίου, πήρε τη νίκη με 5-0 άνευ αγώνα, επειδή ο Εθνικός Αλεξανδρούπολης δεν κατέβηκε στον αγώνα. Στον δεύτερο αγώνα που έδωσε στις 9 Ιουλίου, επικράτησε πολύ εύκολα του Μακεδονικού με 16-1, ενώ επικράτησε εξίσου εύκολα στο τρίτο ματς επί του ΠΑΣ Φοίβου με 18-4, το οποίο έγινε επίσης, στις 9 Ιουλίου. Στις 10 Ιουλίου, ο Άρης έκανε επίδειξη δύναμης απέναντι στον ΣΑΠΚ Νεάπολης, νικώντας με 16-3 και κερδίζοντας παράλληλα το εισιτήριο για την τελική φάση! Στο τελευταίο ματς της προκριματικής φάσης, που πραγματοποιήθηκε επίσης στις 10 Ιουλίου, ο Άρης έφερε ισοπαλία 8-8 με τον Κ.Ο. Ξάνθης,αλλά βγήκε πρώτος στον όμιλο της Θεσσαλονίκης και έλαβε μέρος στην τελική φάση,το τριήμερο 29-31 Ιουλίου.
Στον δεύτερο γύρο, οι "κίτρινοι" αντιμετώπισαν τον Κ.Ο. Ξάνθης, τον Έπειο Ήλιδας, τον Άργη Καλαμάτας και τη Ν.Ε. Λάρισας, καταλαμβάνοντας τελικά την δεύτερη θέση και την άνοδο στην Β' Εθνική, αφού το φάιναλ-φορ, όπου ο Άρης κατέλαβε την τρίτη θέση, πραγματοποιήθηκε για τα τυπικούς λόγους μιας και οι τέσσερις ομάδες κέρδισαν την άνοδο.
Συμμετοχή στις εθνικές κατηγορίες
Από την σύσταση του πρωταθλήματος Εθνικής κατηγορίας στην υδατοσφαίριση ανδρών το 1966: Όμως από την σύσταση του πανελλήνιου πρωταθλήματος στην υδατοσφαίριση ανδρών το 1928, ο Άρης μετρά συνολικά 33 συμμετοχές με τελευταία την σεζόν 2021-22. • 2
Γενική αποτίμηση
Το τμήμα ανδρικής υδατοσφαίρισης του Άρη Θεσσαλονίκης αποτέλεσε χρονικά την πρώτη μεγάλη δύναμη του αθλήματος στην Ελλάδα.
Με κατάκτηση τεσσάρων πανελλήνιων πρωταθλημάτων έως και την περίοδο 2021-22, πρόκειται για το 6ο πλέον επιτυχημένο σωματείο σε επίπεδο τίτλων στην ιστορία του αθλήματος, ενώ μαζί με ΝΟΒ και ΑΝΟΓ, βρίσκεται στην τέταρτη θέση πρωταθλημάτων έπειτα από τους: Εθνικό Πειραιώς (38 πρωταθλήματα και 12 κύπελλα), Ολυμπιακό Πειραιώς (35 και 22), ΝΟ Πατρών (8 και 1), ΝΟ Βουλιαγμένης (4 και 4) και ΑΝΟΓ Γλυφάδας (4 και 3). Ο Άρης έχει υπάρξει πολυνίκης στο πρωτάθλημα 12 έτη (από 1928 έως και το 1939) και μαζί με τον Ολυμπιακό κατέχουν την τρίτη θέση. Πρώτος είναι ο Εθνικός με 70 έτη και δεύτερος ο Ν.Ο. Πατρών με 19.
Εξωτερικοί σύνδεσμοι
Υδατοσφαιριση Αρης Θεσσαλονικης
Κλεόφα της Κύπρου
Η Κλεόφα της Κύπρου (1444 - 8 Ιουνίου 1448) ήταν κύπρια πριγκίπισσα και δεύτερη στη σειρά διαδοχής του κυπριακού στέμματος. Ήταν μέλος του οίκου των Λουζινιάν και κόρη του βασιλιά Ιωάννη Β΄.
Περαιτέρω ανάγνωση
Κατηγορία:Οίκος του Πουατιέ Κατηγορία:Οίκος των Λουζινιάν
Μεσοκυκλώνας
thumb|300px|Ένας μεσοκυκλώνας (mesocyclone), όπως φαίνεται σε εικόνες [[ραντάρ.]] Ένας μεσοκυκλώνας είναι μια μεγάλη δίνη αέρα, με διάμετρο 2 έως 10 χιλιομέτρων (η μεσοκλίμακα της μετεωρολογίας), μέσα σε μια συναγωγική θύελλα. Δηλαδή, είναι αέρας που ανεβαίνει και περιστρέφεται γύρω από έναν κατακόρυφο άξονα, συνήθως στην ίδια κατεύθυνση με τα συστήματα χαμηλής πίεσης σε ένα δοθέν ημισφαίριο. Είναι συχνότερα κυκλωνικοί, δηλαδή σχετίζονται με μια τοπική περιοχή χαμηλής πίεσης μέσα σε μια ισχυρή καταιγίδα. Τέτοιες καταιγίδες μπορούν να δημιουργήσουν ισχυρούς επιφανειακούς ανέμους και έντονο χαλάζι. Οι μεσοκυκλώνες συχνά συμβαίνουν μαζί με τα σφοδρά ανοδικά ρεύματα αέρα στις καταιγίδες - υπερκύτταρα, όπου μπορεί να σχηματιστούν σίφωνες.
Οι μεσοκυκλώνες συνήθως είναι σχετικά μικρού μεγέθους· βρίσκονται μεταξύ της συνοπτικής κλίμακας (εκατοντάδες χιλιόμετρα) και της μικρής κλίμακας (εκατοντάδες μέτρα). Αν ο στροβιλισμός τους επεκταθεί ως το έδαφος, τότε το κάτω μέρος του μεσοκυκλώνα καταγράφεται ως σίφωνας.
Παραπομπές
Κατηγορία:Καιρός
CEV Cup 1997-98
Το CEV Cup 1997-98 ήταν η 9η έκδοση του Ευρωπαϊκού Κυπέλλου Θριάμβου (Challenge Cup) υπό την αιγίδα της Ευρωπαϊκής Συνομοσπονδίας Πετοσφαίρισης. Το τρόπαιο κατέκτησε η Βόλλεϋ Τρεβισό.
Κεραμές Ρεθύμνου
Ο Κεραμές είναι χωριό και έδρα ομώνυμης κοινότητας του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Απέχει 47,5 χιλιόμετρα από το Ρέθυμνο και είναι κτισμένο σε υψόμετρο 300 μ. Έχει ανακηρυχθεί παραδοσιακός οικισμός.
Αρχαιότητα
Στη θέση Πύργος, σε ύψωμα κοντά στη θάλασσα περίπου 4 χιλιόμετρα νότια του Κεραμέ, έχουν βρεθεί κατάλοιπα αρχαίου οικισμού με τείχη προανακτορικής περιόδου. Όστρακα από τη θέση χρονολογούνται από την υστερομινωική εποχή ΙΙΙΑ έως ΙΙΙΓ, ενώ βρέθηκαν, επίσης, νομίσματα και τα εξής αρχαία κεραμικά: α)Ανάγλυφο Ευρώπης επί Ταύρου, β) Επιγραφή του Κεραμέ και γ) Κεφαλές από τερακότα, που χρονολογούνται την προανακτορική περίοδο (2600-2000 π.Χ).
Η θέση συνέχισε να κατοικείται κατά τους αρχαϊκούς και κλασικούς χρόνους και έχει ταυτοποιηθεί ως η αρχαία πόλη Βίωννος ή Κιονία, ενώ μπορεί να ήταν η αρχαία Απολλωνία ή η Λάμων. Τα κατάλοιπα της πόλης που διακρίνονται χρονολογούνται από τον 4ο αιώνα π.Χ. και πέρα από λείψανα οικιών και κεραμική, περιλαμβάνουν και κατάλοιπα τείχους μήκους 100 μέτρων σε άξονα ανατολής-δύσης, πιθανόν κατάλοιπα οχύρωσης, και έχουν ανασκαφεί επίσης λείψανα πύργων. Ήταν μια από τις εκατό μεγάλες πόλεις της Κρήτης. Πιθανότατα εγκαταλείφθηκε λόγω πειρατικών επιδρομών κατά τον 3ο αιώνα π.Χ., με τους κατοίκους της να μετακινούνται για λόγους ασφαλείας στη θέση όπου σήμερα είναι ο Κεραμές και ο Αγαλλιανός.Ερείπια ενός άλλου οικισμού, του οποίου σώζονται κατάλοιπα από την υστερομινωική και αρχαϊκή εποχή, έχουν βρεθεί στη θέση Βησάλα.
Σύγχρονος οικισμός
Το χωριό αναφέρεται από τον Φραντσέσκο Μπαρότσι το 1577 ως Cheramea στην επαρχία Αγίου Βασιλείου. Στην ενετική απογραφή του 1583 από Καστροφύλακα αναφέρεται ως Chieramea με 207 κατοίκους και 181 οφειλόμενες αγγαρείες, ενώ μνεία στο χωριό κάνει και ο Βασιλικάτα το 1630, με την ονομασία Cheramea. Στην οθωμανική απογραφή του 1659 αναφέρεται ως Kerame, με 15 σπίτια.
Σύμφωνα με την αιγυπτιακή απογραφή του 1834, ο Κεραμές είχε αμιγώς χριστιανικό πληθυσμό και αναφέρεται στην απογραφή ότι στο χωριό κατοικούν 40 οικογένειες. Στην απογραφή του 1881 αναφέρεται ως Κεραμέ και Άγιος Ιωάννης στον δήμο Αγίου Πνεύματος και είχε αμιγώς χριστιανικό πληθυσμό, 337 κατοίκους. Στην απογραφή του 1900 είχε 440 κατοίκους. Στην απογραφή του 1920 αναφέρεται ως έδρα ομώνυμου αγροτικού δήμου. Το 1925, ο Κεραμές ορίστηκε έδρα της κοινότητας Κεραμέ, η οποία περιλάμβανε επίσης τους οικισμούς Αγαλλιανός, Αγία Φωτεινή και Λίγκρες, μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Λάμπης. Στον Κεραμέ υπάρχει και η συλλογή ιστορικών κειμηλίων Κωνσταντίνου Σπυριδάκη.
Ετυμολογία
Tο τοπωνύμιο πιθανόν να οφείλεται σε ένα λόφο που ονομάζεται Kέραμος και βρίσκεται πεντακόσια μόλις μέτρα πιο πάνω από το χωριό. Kατά τη μεριά του χωριού ο λόφος αυτός παρουσιάζει μία πολύ απότομη βραχώδη πλευρά, με ύψος εκατό περίπου μέτρα, που, λόγω του παρουσιαστικού της, πιστεύεται ότι στο χώρο αυτό υπήρχε παλιό ηφαίστειο. Στην κορυφή του λόφου βγαίνουν κάτι μεγάλες πλάκες που έχουν το σχήμα κεραμίδων. Aυτές τις κεραμίδες οι κάτοικοι παλιά τις γκρέμιζαν από το φυσικό τους περιβάλλον και τις χρησιμοποιούσαν στα δώματα των σπιτιών τους ή για τη μεταφορά νερού με τα «κουτούντα» της εποχής εκείνης. Φαίνεται λοιπόν πως από αυτές τις φυσικές κεραμίδες (κεραμιδόπετρες) πήρε το όνομά του τόσο ο λόφος (Kέραμος) όσο και το χωριό [Kεραμέ(ς)]. Σύμφωνα, τώρα, με μια άλλη εκδοχή η προέλευση του ονόματος του χωριού αποδίδεται σε παραφθορά από το «κεραμεύς», που δηλώνει τον άνθρωπο που ασχολείται με την κεραμική.
Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:
Διοικητικά στοιχεία
Δείτε: Κοινότητα Κεραμέ
Ο Κεραμές αναφέρεται επίσημα ως οικισμός το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Το 1997 και μέχρι το 2010 με το ΦΕΚ 244Α - 04/12/1997 είχε προσαρτηθεί στο Δήμο Λάμπης.
Παραπομπές
<references group="Κωστή Ηλ. Παπαδάκη, Κεραμές και Αγαλλιανός, Ρέθυμνο 2002, σελ. 25-44 " />
Κατηγορία:Χωριά του νομού Ρεθύμνης Κατηγορία:Δήμος Αγίου Βασιλείου
Γκόρνταν Φίριτς
Ο Γκόρνταν Φίριτς, γεννημένος την 1 Σεπτεμβρίου 1970 στο Βαρές της Βοσνίας, είναι πρώην διεθνής καλαθοσφαιριστής και νυν προπονητής καλαθοσφαίρισης. Έχει ύψος 1,97 μέτρα και αγωνιζόταν στη θέση του σμολ φόργουορντ.
Καριέρα
Ο Φίριτς ξεκίνησε την επαγγελματική του καριέρα από την Μπόσνα Σαράγεβο, υπογράφοντας το πρώτο του συμβόλαιο σε ηλικία δεκαεννέα ετών. Παρέμεινε στην Μπόσνα μέχρι το 1993, με μεγαλύτερη επιτυχία τη συμμετοχή του στον τελικό του κυπέλλου Γιουγκοσλαβίας της σεζόν 1991-92.
Το καλοκαίρι του 1993, υπέγραψε στην ιταλική Νάπολι, για να συνεχίσει μέχρι το 2000 στο ιταλικό πρωτάθλημα με τις ομάδες της Τορίνο, της Μόντενα, της Στεφανέλ Τριέστε και της Αουρόρα Τζέζι. Στην εξαετία αυτή, αγωνίστηκε σε 129 παιχνίδια με μέσους όρους 17,0 πόντων, 4,8 ριμπάουντ, 2,0 κλεψιμάτων και 1,9 ασίστ.
Την σεζόν 2000-01, φόρεσε τη φανέλα του Άρη Θεσσαλονίκης, αγωνιζόμενος σε 23 αγώνες με μέσο όρο 7,8 πόντων, 4,2 ριμπάουντ και 3,8 ασίστ. Μετά από ένα σύντομο πέρασμα από την ΑΣΒΕΛ Βιλερμπάν, μεταγράφηκε στη γερμανική Μπράουνσβάιγκ, όπου παρέμεινε ως την σεζόν 2003-04.
Επέστρεψε στην Αουρόρα Τζέζι για μόλις τέσσερις αγώνες το 2004, για να γυρίσει στην Μπράουνσβάιγκ μέχρι το 2006. Ολοκλήρωσε την καριέρα του στην ομάδα που τον ανέδειξε, την Μπόσνα Σαράγεβο το 2007, έχοντας κάνει ένα σύντομο πέρασμα από την Ελβετία και τη Φινλανδία.
Παράλληλα, πραγματοποίησε μεγάλη, χρονικά, καριέρα στην εθνική ομάδα της Βοσνίας, από το 1993 ως το 2006. Αγωνίστηκε σε τέσσερις διοργανώσεις του Ευρωμπάσκετ, με μεγαλύτερη επιτυχία την όγδοη θέση του 1993.
Μετά το τέλος της αγωνιστικής του καριέρας, εργάστηκε ως προπονητής στα τμήματα υποδομής της Μπάσκετ Ρίμινι μέχρι το 2014, όταν και ανέλαβε καθήκοντα βοηθού προπονητή στην ανδρική ομάδα του συλλόγου.
Πηγές
Κατηγορία:Σέρβοι καλαθοσφαιριστές Κατηγορία:Καλαθοσφαιριστές Άρη Κατηγορία:Καλαθοσφαιριστές βοσνιακών συλλόγων‎ Κατηγορία:Καλαθοσφαιριστές Αουρόρα Μπάσκετ Γέζι Κατηγορία:Καλαθοσφαιριστές ΑΣΒΕΛ Βιλερμπάν‎ Κατηγορία:Καλαθοσφαιριστές φινλανδικών συλλόγων‎ Κατηγορία:Καλαθοσφαιριστές γερμανικών συλλόγων‎ Κατηγορία:Καλαθοσφαιριστές ελβετικών συλλόγων‎‎
Όρος Μάλαμπαρ
Το Όρος Μάλαμπαρ (Mount Malabar), είναι ένα στρωματοηφαίστειο (stratovolcano), που βρίσκεται αμέσως νότια του Μπαντούνγκ, της Δυτικής Ιάβας και της Ινδονησίας. Το προφίλ του είναι ευρύ με βασαλτικό ανδεσίτη, τύπο πετρώματος.
Εξωτερικοί σύνδεσμοι
Κατηγορία:Στρωματοηφαίστεια Κατηγορία:Όρη της Ινδονησίας Κατηγορία:Ηφαίστεια της Ινδονησίας
Μίρνα Ραντούλοβιτς
Παραπομπές
Κατηγορία:Σέρβοι τραγουδιστές Κατηγορία:Συμμετέχοντες στη Eurovision Κατηγορία:Διαγωνισμός Τραγουδιού Eurovision 2013
Vlad and Niki
Το Vlad and Niki είναι ένα κανάλι στο YouTube με δύο αδέρφια (Vladislav Vashketov, γεννημένος στις 26 Φεβρουαρίου 2013 και Nikita Vashketov, γεννημένος στις 4 Ιουνίου 2015) και μερικές φορές τη μητέρα τους, Victoria Vashketova, και τον μικρό αδερφό τους, Christian Sergey Vashketov καθώς προσποιούνται ότι παίζουν, ταξίδια ή άλλες δραστηριότητες στη Ρωσία. Ο Vlad, ο Nikita και οι γονείς τους, Sergey και Victoria (Vashketov), τρέχουν 21 κανάλια YouTube για τον Vlad και τον Nikita σε 18 γλώσσες. Από τον Οκτώβριο του 2021, τα κανάλια τους είχαν περισσότερους από 212 εκατομμύρια συνδρομητές και πάνω από 118 δισεκατομμύρια προβολές συνολικά. Από τις 29 Οκτωβρίου 2021, το κύριο κανάλι τους (Vlad and Niki) έχει 73 εκατομμύρια συνδρομητές και πάνω από 54 δισεκατομμύρια προβολές, καθιστώντας το 10ο κανάλι YouTube με περισσότερες συνδρομές στον κόσμο.
Ο Vlad και ο Nikita ξεκίνησαν το κανάλι τους στο YouTube στις 23 Απριλίου 2018. Αρχικά, το όνομα του καναλιού τους ήταν "Vladik Toys", όπου ο Vlad και η μαμά του έκαναν βίντεο unboxing παιχνιδιών, κυρίως με παιχνίδια Peppa Pig. Το περιεχόμενο εστιάζει σε μεγάλο βαθμό σε θέματα συναδέλφωσης και κοινής χρήσης. Στα περισσότερα από τα βίντεο, ο Vlad και ο Nikita παίζουν με παιχνίδια, λένε ιστορίες, κάνουν vlog στο Ντουμπάι και σε άλλες χώρες, προσποιούνται ότι παίζουν και διαφημίζονται. Μερικές φορές, οι παιδικές ρίμες υλοποιούνται με κάποια μορφή στα βίντεό τους. Το πιο δημοφιλές τους βίντεο είναι το "Vlad and Niki - new Funny stories about Toys for Children".
Το 2019 ο Vlad και ο Nikita υπέγραψαν συμφωνία αντιπροσώπευσης με την Haven Global, μια εταιρεία αδειοδότησης με έδρα την Αυστραλία, για να αναπτύξουν νέες ροές περιεχομένου, ένα παγκόσμιο πρόγραμμα καταναλωτικών προϊόντων και άδειες για παιχνίδια και εφαρμογές για κινητά και να επεκτείνουν την επωνυμία διεθνώς. Υπέγραψαν επίσης συμφωνία με την Playmates Toys, μια εταιρεία που ιδρύθηκε στο Χονγκ Κονγκ το 1966 από τον Sam Chan για να κατασκευάζει παιδικά παιχνίδια. Είναι διαθέσιμα στα Walmart, Target και Amazon.
Τα εκτιμώμενα ετήσια κέρδη του Vlad και του Nikita είναι 45,57 εκατομμύρια ευρώ έως 82,02 εκατομμύρια ευρώ. Το 2019, κρίθηκαν ως οι χρήστες του YouTube που κερδίζουν τα περισσότερα χρήματα ανά βίντεο, με εκτιμώμενο ποσό 276,87 ευρό ανά βίντεο. Έχουν μια εφαρμογή με το όνομα Vlad and Niki και πολλά παιχνίδια όπως Vlad and Niki Smart Games, Vlad and Niki Super Marcket, Vlad and Niki 12 locks, Vlad and Niki Run, Vlad and Niki Monster Trucks και Vlad and Niki World στο play store.
Κατηγορία:YouTubers
Λιασίκι Φθιώτιδας
Το Λιασίκι είναι παραθαλάσσιος παραθεριστικός οικισμός και παραλία του Δήμου Στυλίδας στη Στερεά Ελλάδα και την Περιφερειακή Ενότητα Φθιώτιδας, ο οποίος βρίσκεται στα δυτικά παράλια του όρμου Γαρδικίου. Απέχει 24 χλμ. δυτικά από τη Στυλίδα (έδρα του δήμου), 44 χλμ. δυτικά από τη Λαμία και 49 χλμ. νότια από τον Αλμυρό. Βορειοανατολικά είναι η Παραλία Πελασγίας, νοτιοδυτικά το Αχλάδι ενώ στα ανατολικά του περνάει ο Αυτοκινητόδρομος 1. Αναφέρεται επίσημα ως ξεχωριστός οικισμός για πρώτη φορά το 2011 1835 να απογράφεται στο τότε δήμο Στυλίδας. Σύμφωνα με το Πρόγραμμα «Καλλικράτης» μαζί με την Πελασγία, την Παραλία Πελασγίας και τον Κυπαρισσώνα αποτελούν την τοπική κοινότητα Πελασγίας που υπάγεται στη δημοτική ενότητα Πελασγίας του Δήμου Στυλίδας και σύμφωνα με την απογραφή του 2011 απογράφονται 40 κάτοικοι.
Κάστρο του Μπόντρουμ
Το Κάστρο του Μπόντρουμ (Bodrum Kalesi), ή Κάστρο της Αλικαρνασσού, είναι ιστορική οχύρωση, που βρίσκεται στο λιμάνι της Αλικαρνασσού, στη νοτιοδυτική Τουρκία. Χτίστηκε από το 1402 και μετά, από τους Ιππότες του Αγίου Ιωάννη ως το Κάστρο του Αγίου Πέτρου ή Petronium. Αποτελούσε μία διακρατική προσπάθεια. Έχει τέσσερις πύργους γνωστούς ως αγγλικούς, γαλλικούς, γερμανικούς και ιταλικούς πύργους, που φέρουν τα ονόματα των εθνών, που είναι υπεύθυνα για την κατασκευή τους. Το κάστρο ολοκληρώθηκε στα τέλη του 15ου αιώνα, για να καταληφθεί από την Ισλαμική Οθωμανική Αυτοκρατορία το 1523. Το παρεκκλήσι μετατράπηκε σε τζαμί και προστέθηκε ένας μιναρές. Το κάστρο παρέμεινε υπό την αυτοκρατορία για σχεδόν 400 χρόνια. Αφού παρέμεινε άδειο μετά τον Α' Παγκόσμιο Πόλεμο, στις αρχές της δεκαετίας του 1960, στο κάστρο στεγάστηκε το βραβευμένο Μουσείο Υποβρύχιας Αρχαιολογίας της Αλικαρνασσού (βλ. παρακάτω). Το 2016 εγγράφηκε στον προσωρινό κατάλογο των Μνημείων Παγκόσμιας Κληρονομιάς στην Τουρκία.
Ιστορία
μικρογραφία| [[Εθνόσημο|Οικόσημα των Οσπιταλίων Ιπποτών από βιτρό στον αγγλικό πύργο.]] Αντιμέτωποι με το εδραιωμένο πλέον Οθωμανικό Σουλτανάτο, οι Οσπιτάλιοι Ιππότες, των οποίων η έδρα ήταν στο νησί της Ρόδου, χρειάζονταν ένα άλλο οχυρό στην ηπειρωτική χώρα. Ο Μεγάλος Διδάσκαλος Philibert de Naillac (1396–1421) εντόπισε μια κατάλληλη τοποθεσία απέναντι από το νησί της Κω, όπου ένα κάστρο είχε ήδη χτιστεί από το Τάγμα. Η τοποθεσία του ήταν η τοποθεσία οχύρωσης στους Δωρικούς χρόνους (1110 π.Χ.) καθώς και ενός μικρού σελτζουκικού κάστρου τον 11ο αιώνα. Στο ίδιο ακρωτήρι είναι επίσης η πιθανή τοποθεσία του Παλατιού του Μαυσώλου, του περίφημου βασιλιά της Καρίας. Στο ταξιδιωτικό του ημερολόγιο Ταξίδια στη Μικρά Ασία, ο Τσαρλς Μποϊλό Έλιοτ περιγράφει αυτό το παλάτι ως το παλάτι του Μαυσώλου με απόλυτη βεβαιότητα, και αυτή η αφήγηση γράφτηκε το έτος 1840. αριστερά|μικρογραφία|240x240εσ| Ο Γαλλικός Πύργος. Η κατασκευή του κάστρου ξεκίνησε το 1404 υπό την επίβλεψη του Γερμανού αρχιτέκτονα ιππότη Χάινριχ Σλεγκελχόλτ. Οι εργάτες οικοδομών είχαν εγγυημένη κράτηση στον παράδεισο με Παπικό Διάταγμα του 1409. Χρησιμοποίησαν τετραγωνισμένη πράσινη ηφαιστειακή πέτρα, μαρμάρινες κολώνες και ανάγλυφα από το κοντινό Μαυσωλείο της Αλικαρνασσού, για να οχυρώσουν το κάστρο.
Τα πρώτα τείχη ολοκληρώθηκαν το 1437. Το παρεκκλήσι ήταν από τις πρώτες ολοκληρωμένες εσωτερικές κατασκευές (πιθανώς το 1406). Αποτελείται από θολωτό σηκό και αψίδα. Το παρεκκλήσι ανακατασκευάστηκε σε γοτθικό στυλ από τους Ισπανούς Ιππότες της Μάλτας το 1519-1520. Τα ονόματά τους βρίσκονται σε δύο ακρογωνιαίους λίθους της πρόσοψης. Στους βράχους κάτω από το κάστρο ανασκάφηκαν δεκατέσσερις στέρνες για τη συλλογή του νερού της βροχής. Αυτό ήταν ένα μνημειώδες επίτευγμα της εποχής και στην οικογένεια που ολοκλήρωσε την ανασκαφή δόθηκε ο τιμητικός τίτλος "Λαγούμια" για τις εξαιρετικές τους ικανότητες στο σκάψιμο.
Κάθε ομάδα του Τάγματος είχε τον δικό της πύργο, η καθεμία στο δικό της στυλ. Κάθε ομάδα διέθετε επικεφαλής έναν δικαστικό επιμελητή, και ήταν υπεύθυνη για τη συντήρηση και την άμυνα ενός συγκεκριμένου τμήματος του φρουρίου και για την επάνδρωσή του με επαρκή αριθμό ιπποτών και στρατιωτών. Υπήρχαν επτά πύλες, που οδηγούσαν στο εσωτερικό μέρος του φρουρίου.
Ο αρχιτέκτονας εφάρμοσε τα πιο πρόσφατα χαρακτηριστικά στο σχεδιασμό του κάστρου. Τα περάσματα, που οδηγούσαν στις πύλες ήταν γεμάτα ανατροπές. Οι ενδεχόμενοι επιτιθέμενοι δεν μπορούσαν να βρουν κάλυψη στα βέλη, τις πέτρες ή τα θερμαινόμενα βλήματα, που έπρεπε να αντιμετωπίσουν. Οι ιππότες είχαν τοποθετήσει πάνω από τις πύλες και στους τοίχους εκατοντάδες ζωγραφισμένα οικόσημα και σκαλιστά ανάγλυφα. Διακόσια σαράντα εννέα ξεχωριστά σχέδια εξακολουθούν να παραμένουν, συμπεριλαμβανομένων εκείνων των μεγάλων μαγίστρων, των διοικητών των κάστρων, των χωρών και του προσωπικού οικόσημου ιπποτών και θρησκευτικών προσωπικοτήτων.
μικρογραφία| Οθωμανικά λάβαρα κρεμασμένα στον αγγλικό πύργο. Η κατασκευή του τριώροφου αγγλικού πύργου ολοκληρώθηκε το 1413. Η μια πόρτα ανοίγει προς τα βόρεια, στο εσωτερικό μέρος του κάστρου, ενώ η άλλη οδηγεί στο δυτικό προμαχώνα. Θα μπορούσε κανείς να έχει πρόσβαση σε αυτόν τον πύργο μόνο μέσω μιας κινητής γέφυρας. Η δυτική πρόσοψη δείχνει ένα σκαλισμένο ανάγλυφο λιονταριού. Εξαιτίας αυτού του ανάγλυφου, ο πύργος ονομαζόταν και «πύργος των λιονταριών». Πάνω από αυτό το λιοντάρι, μπορεί κανείς να δει το οικόσημο του βασιλιά Ερρίκου Δ' της Αγγλίας.
Για πάνω από έναν αιώνα το Κάστρο του Αγίου Πέτρου παρέμεινε το δεύτερο πιο σημαντικό κάστρο του Τάγματος. Λειτουργούσε ως καταφύγιο για όλους τους χριστιανούς της Μικράς Ασίας.
Το κάστρο δέχτηκε επίθεση με την άνοδο της Οθωμανικής Αυτοκρατορίας, πρώτα μετά την άλωση της Κωνσταντινούπολης το 1453 και ξανά το 1480 από τον σουλτάνο Μωάμεθ Β'. Οι επιθέσεις αποκρούστηκαν από τους Ιππότες του Αγίου Ιωάννη. Το 1482, ο πρίγκιπας Τζεμ Σουλτάν, γιος του σουλτάνου Μεχμέτ Β' και αδελφός του Σουλτάνου Βαγιαζήτ Β', αναζήτησε καταφύγιο στο κάστρο, μετά από αποτυχία στην εξέγερση κατά του αδελφού του.
μικρογραφία| Ένα κανόνι. Όταν οι Ιππότες αποφάσισαν να οχυρώσουν το κάστρο το 1494, χρησιμοποίησαν πέτρες από το Μαυσωλείο για άλλη μια φορά. Τα τείχη που έβλεπαν προς την ηπειρωτική χώρα είχαν πυκνώσει για να αντέξουν την αυξανόμενη καταστροφική δύναμη των κανονιών. Τα τείχη που έβλεπαν στη θάλασσα ήταν λιγότερο παχιά, αφού το Τάγμα δεν είχε να φοβηθεί από μια θαλάσσια επίθεση λόγω του ισχυρού ναυτικού στόλου τους. Ο Μεγάλος Μαγίστρος Φαμπρίτζιο ντελ Καρέττο (1513–21) έχτισε έναν στρογγυλό προμαχώνα για να ενισχύσει τη χερσαία πλευρά του φρουρίου. Ο Σερ Τόμας Ντόσβρα διορίστηκε Καπετάνιος του Κάστρου το 1499.
Παρά τις εκτεταμένες οχυρώσεις τους, οι πύργοι των Σταυροφόρων δεν ταιριάζουν με τις δυνάμεις του Σουλεϊμάν του Μεγαλοπρεπούς, ο οποίος νίκησε τους ιππότες το 1523 και κατέλαβε το κάστρο. Κατά την οθωμανική κυριαρχία, η σημασία του κάστρου μειώθηκε και το 1895 μετατράπηκε σε φυλακή.
16ος αιώνας
Μεταξύ 1505 και 1507 τα λίγα γλυπτά από το μαυσωλείο, που δεν είχαν θρυμματιστεί και καεί για ασβέστη ενσωματώθηκαν στο κάστρο για διακόσμηση. Αυτά περιελάμβαναν δώδεκα πλάκες της Αμαζονομαχίας (μάχη μεταξύ Αμαζόνων και Ελλήνων) και ένα μόνο τμήμα της Κενταυρομαχίας, μερικά όρθια λιοντάρια και μια λεοπάρδαλη, που τρέχει. μικρογραφία| [[Φιλίπ ντε Βιλιέ ντε λ' Ιλ-Αντάμ|Φιλίπ ντε Βιλιέ, ο οποίος διέταξε την οχύρωση του Κάστρου.]] Όταν αντιμετώπισε μια επίθεση από τον Σουλτάνο Σουλεϊμάν, ο Φιλίπ ντε Βιλιέ ντε λ' Ιλ-Αντάμ, ο Μέγας Μάγιστρος των Ιπποτών, διέταξε να ενισχυθεί ξανά το Κάστρο. Πολλά από τα υπόλοιπα τμήματα του μαυσωλείου διαλύθηκαν και χρησιμοποιήθηκαν ως οικοδομικό υλικό για την οχύρωση του κάστρου. Μέχρι το 1522 σχεδόν κάθε τμήμα του μαυσωλείου είχε αφαιρεθεί.
Τον Ιούνιο του 1522 ο σουλτάνος επιτέθηκε στο αρχηγείο του Τάγματος στη Ρόδο από τον κόλπο της Μαρμαρίδας με 200.000 στρατιώτες (Πολιορκία της Ρόδου (1522) ). Το κάστρο της Ρόδου έπεσε τον Δεκέμβριο του 1522. Οι όροι της παράδοσης περιελάμβαναν την παράδοση των φρουρίων των Ιπποτών στην Κω και του Κάστρου του Αγίου Πέτρου στην Αλικαρνασσό.
Μετά την παράδοση, το παρεκκλήσι μετατράπηκε σε τζαμί και προστέθηκε μιναρές. Αυτό το τζαμί ονομαζόταν Süleymaniye Camii, όπως μαρτυρεί ένας περιηγητής, ο Εβλιγιά Τσελεμπί, ο οποίος επισκέφτηκε το Μπόντρουμ το 1671. Ο μιναρές καταστράφηκε στις 26 Μαΐου 1915 από πυροβολισμούς γαλλικού πολεμικού πλοίου κατά τον Α' Παγκόσμιο Πόλεμο. Ανακατασκευάστηκε στην αρχική του μορφή το 1997.
19ος αιώνας
Στα μεταγενέστερα χρόνια, το κάστρο χρησιμοποιήθηκε για διαφορετικούς σκοπούς. Χρησιμοποιήθηκε ως στρατιωτική βάση από τον Τουρκικό Στρατό κατά την Ελληνική Επανάσταση το 1824. Τον 19ο αιώνα, στο παρεκκλήσι που είχε μετατραπεί για χρήση ως τζαμί προστέθηκε μιναρές. Παράλληλα, στο κάστρο εγκαταστάθηκε χαμάμ (δημόσιο λουτρό). Το 1895 το κάστρο μετατράπηκε σε φυλακή. Κατά τη διάρκεια του Α' Παγκοσμίου Πολέμου, το κάστρο βομβαρδίστηκε από ένα γαλλικό πολεμικό πλοίο, γκρεμίζοντας τον μιναρέ και καταστρέφοντας αρκετούς πύργους. Μετά τον Μεγάλο Πόλεμο, οι Ιταλοί ίδρυσαν μια φρουρά στο κάστρο, αλλά αποχώρησαν το 1921, όταν ανέβηκε στην εξουσία ο Μουσταφά Κεμάλ Ατατούρκ, όταν το κάστρο έμεινε άδειο για 40 χρόνια.
Μουσείο Υποβρύχιας Αρχαιολογίας
μικρογραφία| Κάστρο της Αλικαρνασσού το 2020. Το 1962 η τουρκική κυβέρνηση αποφάσισε να μετατρέψει το κάστρο σε μουσείο για τις υποβρύχιες ανακαλύψεις αρχαίων ναυαγίων στο Αιγαίο Πέλαγος. Έτσι δημιουργήθηκε το Μουσείο Υποβρύχιας Αρχαιολογίας της Αλικαρνασσού με μια συλλογή από αμφορείς, αρχαίο γυαλί, μπρούτζο, πηλό και σιδερένια αντικείμενα. Είναι το μεγαλύτερο μουσείο του είδους του αφιερωμένο στην υποβρύχια αρχαιολογία. Το μεγαλύτερο μέρος της συλλογής του χρονολογείται από υποβρύχιες ανασκαφές, που πραγματοποιήθηκαν από το Ινστιτούτο Ναυτικής Αρχαιολογίας (INA) μετά το 1960. Αυτές οι ανασκαφές έγιναν σε πολλά ναυάγια:
Το πρώην παρεκκλήσι φιλοξενεί έκθεση αγγείων και αμφορέων της μυκηναϊκής εποχής (14ος έως 12ος αι. π.Χ.) και ευρήματα από την εποχή του Χαλκού (γύρω στο 2500 π.Χ.). Οι εμπορικοί αμφορείς δίνουν μια ιστορική επισκόπηση της ανάπτυξης των αμφορέων και των ποικίλων χρήσεών τους.
Τέλος, δύο αρχαία ναυάγια έχουν ανακατασκευαστεί: το πλοίο Φατίμι, που βυθίστηκε το 1077 μ.Χ., και το μεγάλο ναυάγιο Ουλουμπουρούν του 14ου αιώνα π.Χ.
Ένας κήπος μέσα στο κάστρο περιλαμβάνει σχεδόν κάθε φυτό και δέντρο της περιοχής της Μεσογείου,  συμπεριλαμβανομένων τόσο της μυρτιάς όσο και του πλάτανου. Τυρκουάζ και κεχριμπαρένια παγώνια παρελαύνουν κάτω από ανθισμένα δέντρα και θάμνους. Από τους πύργους μπορείτε να δείτε ολόκληρη την πόλη καθώς και μερικούς από τους γειτονικούς όρμους.
Παραπομπές
Κατηγορία:Κάστρα στην Τουρκία Κατηγορία:Κάστρα και οχυρώσεις των Οσπιταλίων Ιπποτών Κατηγορία:Αρχαιολογικά μουσεία στην Τουρκία
Σάρα Γιοβάνοβιτς
Η Σάρα Γιοβάνοβιτς (Ρώμη, 29 Οκτωβρίου 1993), επίσης γνωστή ως Σάρα Γιο, είναι Σέρβα τραγουδίστρια της ποπ. Εμφανίστηκε στη μουσική σκηνή το 2012 ως συμμετέχουσα στη μουσική εκπομπή First Voice της Σερβίας, όπου κέρδισε την τρίτη θέση. Την επόμενη χρονιά, ως μέλος της ομάδας Moj 3 τραγούδησαν το τραγούδι Love εκπροσωπώντας τη Σερβία στον 58ο διαγωνισμό τραγουδιού της Eurovision στο Μάλμε, αλλά απέτυχαν να φτάσουν στους τελικούς. Η Σάρα θεωρείται ένα ανερχόμενο αστέρι της σερβικής μουσικής.
Εξωτερικοί σύνδεσμοι
Κατηγορία:Σέρβοι τραγουδιστές Κατηγορία:Συμμετέχοντες στη Eurovision Κατηγορία:Διαγωνισμός Τραγουδιού Eurovision 2013 Κατηγορία:Ιταλόφωνοι τραγουδιστές
Καλυβάκια Αρκαδίας
Τα Καλυβάκια είναι χωριό στον νομό Αρκαδίας. Διοικητικά υπάγεται στην δημοτική ενότητα Γόρτυνος του Δήμου Μεγαλόπολης.
Στην απογραφή του 2001 είχε πληθυσμό 54 κατοίκων.
Κατηγορία:Χωριά του νομού Αρκαδίας Κατηγορία:Δήμος Μεγαλόπολης
Πρωτάθλημα Καλαθοσφαίρισης Ωκεανίας
To Πρωτάθλημα Καλαθοσφαίρισης Ωκεανίας είναι το όνομα που χρησιμοποιείται για το καλαθοσφαιρικό πρωτάθλημα της Ωκεανίας που λαμβάνει μέρος κάθε δύο χρόνια μεταξύ των εθνικών ομάδων της ηπείρου. Το Πρωτάθλημα της Καλαθοσφαίρεσης της Ωκεανίας είναι το όνομα που χρησιμοποιείται για το πρωτάθλημα της [Ωκεανίας | Ωκεανίας] που συμμετέχει κάθε δύο χρόνια μεταξύ των εθνικών ομάδων της Ευρώπης. Μέσα από την διοργάνωση του 2015, το πρωτάθλημα Ωκεανίας είναι επίσης ένα προκριματικό τουρνουά για το Παγκόσμιο Πρωτάθλημα Καλαθοσφαίρισης και τους Ολυμπιακούς Αγώνες. Οι αγώνες του 2015 της Ωκεανίας ήταν και το τελευταίο Πρωτάθλημα Ωκεανίας διότι το 2017 θα χρησιμέψει για την συγχώνευση με το πρωτάθλημα FIBA ​​Ασίας για να δώσουν τη θέση τους για το πρωτάθλημα FIBA ​​Ασίας-Ειρηνικού. Το 2009, η Ομοσπονδία Ωκεανία μπάσκετ άλλαξε αυτή τη μορφή σε δύο-παιχνίδι, σε εντός και εκτός έδρας μεταξύ των δύο χωρών. Το 2009, η Ομοσπονδία Ωκεανίας μπάσκετ άλλαξε αυτή τη μορφή σε δύο παιχνίδια, εντός και εκτός έδρας μεταξύ των δύο χωρών.
Κατηγορία: Διαγωνισμοί της καλαθοσφαίρισης των ανδρών Κατηγορία:Καλαθοσφαίριση στην Ωκεανία Κατηγορία:Διοργανώσεις καλαθοσφαίρισης ανδρών Κατηγορία:Διοργανώσεις καλαθοσφαίρισης εθνικών ομάδων Κατηγορία:Διαγωνισμοί της καλαθοσφαίρισης των εθνικών ομάδων
Κάτω Σταροχώρι Αχαΐας
Το Κάτω Σταροχώρι είναι χωριό της Αχαΐας και υπάγεται στην Τοπική Κοινότητα Σταροχωρίου της Δημοτικής Ενότητας Φαρρών του Δήμου Ερυμάνθου.
Το χωριό βρίσκεται χτισμένο στις βορειοδυτικές απολήξεις του ορεινού όγκου του Ερυμάνθου και στα νότιες παρυφές της πεδιάδας των Φαρρών, σε υψόμετρο περίπου 227 μέτρων. Απέχει οδικώς 10 χλμ. από την Χαλανδρίτσα και 23 χλμ. από την πόλη της Πάτρας.
Οι κάτοικοι της περιοχής έχουν ως κύρια απασχόληση την γεωργία και την κτηνοτροφία, ενώ και η μελισσοκομία αποτελεί βασικό τομέα.
Ιστορικά στοιχεία
Η παλιά ονομασία του χωριού, που είναι πολύ γνωστή ακόμα και σήμερα και χρησιμοποιείται συχνά από τους ντόπιους, είναι Ζώγα(ς) και κατά πάσα πιθανότητα έχει αρβανίτικη προέλευση. Στις αρχές του 20ου αιώνα, και συγκεκριμένα το 1903, αναφέρεται ότι το χωριό είχε 103 κατοίκους.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Φαρρών Κατηγορία:Δήμος Ερυμάνθου
Λοφίσκος Λάρισας
Ο Λοφίσκος είναι οικισμός της Θεσσαλίας στην Περιφερειακή Ενότητα Λάρισας.
Γενικά στοιχεία
Ο Λοφίσκος βρίσκεται στα νοτιοανατολικά του Θεσσαλικού κάμπου, δυτικά της τεχνητής λίμνης Κάρλα σε υψόμετρο 56 μέτρα. Απέχει περίπου 24 χλμ. ΝΑ. από την Λάρισα και 29 χλμ. Α.-ΝΑ. από την Νίκαια (έδρα του δήμου). Βορειοδυτικά του χωριού είναι η Μέλισσα, νοτιοανατολικά το Αχίλλειο ενώ νοτιοδυτικά περνάει η Ε.Ο. Βόλου - Λάρισας.
Αναφέρεται επίσημα, μετά την Ένωση της Θεσσαλίας με την Ελλάδα, το 1883 στο ΦΕΚ 126Α - 02/04/1883 να προσαρτάται στον τότε δήμο Αρμενίου με την παλιά ονομασία του από την Τουρκοκρατία ως Σαραχάτι. Το 1928 με το ΦΕΚ 156Α - 08/08/1928 μετονομάστηκε σε Λοφίσκος. Σύμφωνα με το πρόγραμμα Καλλικράτης, μαζί με την Μέλλισα αποτελούν την κοινότητα Μέλλισας που υπάγεται στη Δημοτική Ενότητα Κιλελέρ του Δήμου Κιλελέρ και σύμφωνα με την απογραφή 2011 απογράφησαν 99 κάτοικοι. Η πορεία του πληθυσμού μετά τον Β΄Παγκόσμιο Πόλεμο σύμφωνα με τις απογραφές:
Παραπομπές
Κατηγορία:Χωριά του νομού Λάρισας Κατηγορία:Δήμος Κιλελέρ
Καρβουνάρης Αρκαδίας
Ο Καρβουνάρης είναι χωριό στον νομό Αρκαδίας. Διοικητικά υπάγεται στην δημοτική ενότητα Γόρτυνος του Δήμου Μεγαλόπολης.
Στην απογραφή του 2001 είχε πληθυσμό 54 κατοίκων.
Κατηγορία:Χωριά του νομού Αρκαδίας Κατηγορία:Δήμος Μεγαλόπολης
Ματρικάρια η περιτμημένη
Η Ματρικάρια η περιτμημένη (Matricaria recutita), κοινώς το γνωστό μας χαμομήλι (επίσης συν. Ματρικάρια η χαμομίλλα, Matricaria chamomilla), ανήκει στην οικογένεια compositae ή Asteraceae (Σύνθετα ή Αστεροειδή) που χαρακτηρίζεται από το ότι τα άνθη είναι τοποθετημένα σε χαρακτηριστικές ταξιανθίες, που ονομάζονται κεφάλια, όπου κάθε κεφάλιο αποτελείται από πολλά μικρά ανθίδια. Η ονομασία χαμομήλι προέρχεται από την ελληνική (χαμαί και μήλον) επειδή το άρωμα του φυτού μοιάζει με του μήλου. Το όνομα Matricaria προέρχεται από τα λατινικό “matrix”, που μια από τις έννοιες του, παλαιότερα, ήταν μήτρα, και αυτό επειδή το χαμομήλι χρησιμοποιήθηκε ευρέως για τη θεραπεία γυναικολογικών προβλημάτων όπως εμμηνορροϊκές κράμπες και διαταραχές του ύπνου που σχετίζονται με το προεμμηνορροϊκό σύνδρομο. Το χαμομήλι (Matricaria recutita) αποτελεί ιθαγενές είδος της Ευρώπης και της Ασίας, κοινό σ’ όλη την Ελλάδα, σε καλλιεργημένους και χέρσους αγρούς, μεταξύ 0-800μ, σπάνια -1500μ. Πρόκειται για αρωματικό φυτό που διακρίνεται από άλλα παρόμοια είδη, από τον κωνικό κοίλο ανθικό άξονα του και τα άνθη 10-25 χιλ. Ανθίζει Μάιο-Αύγουστο. Το χαμομήλι είναι φαρμακευτικό φυτό και επειδή οι ανάγκες δεν καλύπτονται από το αυτοφυές, καλλιεργείται επίσης σε διάφορα μέρη του κόσμου. Το εκχύλισμά του λαμβάνεται εσωτερικά ως σπασμολυτικό, ηρεμιστικό, χωνευτικό, καθώς και εξωτερικά σε φλεγμονές του δέρματος, πληγές, εγκαύματα κ. ά. Το χαμομήλι σύμφωνα με την χριστιανική παράδοση  είναι αφιερωμένο στον Άγιο Γεώργιο, μάλλον επειδή ανθίζει κοντά στη γιορτή του (23 Απριλίου).
Εξωτερικοί σύνδεσμοι
Κατηγορία:Ελληνική χλωρίδα Κατηγορία:Σύνθετα Κατηγορία:Φαρμακευτικά φυτά της Ευρώπης
Μανουέλ Αλβάρ
Ο Μανουέλ Αλβάρ (Manuel Alvar López, Μπενικαρλό, Καστελιό, 8 Ιουλίου 1923 - Μαδρίτη, 13 Αυγούστου 2001) ήταν Ισπανός ακαδημαϊκός, γλωσσολόγος και φιλόλογος. Θεωρείται ένας από τους πρωτοπόρους ης διαλεκτολογίας στην Ισπανία και τη Λατινική Αμερική, με έργα όπως τον Γλωσσολογικό-Εθνογραφικό Άτλαντα της Ανδαλουσίας. Υπήρξε μέλος και πρόεδρος της Βασιλικής Ακαδημίας της Ισπανίας (μεταξύ 1988 και 1991) και πατέρας τεσσάρων Ισπανών ακαδημαϊκών ένας εκ των οποίων είναι ο επίσης φιλόλογος και γλωσσολόγος Μανουέλ Αλβάρ Εθκέρα.
Βιογραφία και έργο
Σπούδασε Φιλολογία στα πανεπιστήμια της Σαραγόσας, Σαλαμάνκας και Μαδρίτης από όπου και έλαβε το διδακτορικό του δίπλωμα με τη διατριβή του γύρω από την αραγωνική λαλιά της Χάκας. Εργάστηκε στα πανεπιστήμια της Γρανάδας, Αυτόνομο της Μαδρίτης και Κομπλουτένσε. Διηύθυνε και συμμετείχε σε γλωσσολογικούς διατοπικούς άτλαντες της Ιβηρικής χερσονήσου και της Λατινικής Αμερικής. Επικεντρώθηκε ιδιαίτερα στην αραγωνική γλώσσα και τη διάλεκτο της Ριόχα. Αναφορικά με τις φιλολογικές μελέτες του ασχολήθηκε κυρίως με τη μεσαιωνική λογοτεχνία και τη λαϊκή ποίηση.
Παραπομπές
Κατηγορία:Ισπανοί φιλόλογοι Κατηγορία:Ισπανοί γλωσσολόγοι Κατηγορία:Γλωσσολογία της ισπανικής γλώσσας Κατηγορία:Ισπανοί ακαδημαϊκοί Κατηγορία:Διευθυντές της Βασιλικής Ισπανικής Ακαδημίας
Δημαρχείο Αιγάλεω
Το Δημαρχείο Αιγάλεω είναι η έδρα διοίκησης του ομώνυμου δήμου και στεγάζεται σε ανεξάρτητη κτιριακή εγκατάσταση, επί της Ιεράς οδού 364 & Ανδρέα Κάλβου, στα όρια του δήμου με το γειτονικό Χαϊδάρι. Κατασκευάστηκε εξ΄αρχής για να στεγάσει τη συγκεκριμένη λειτουργία, σε αντίθεση με την προηγούμενη έδρα του δήμου (στη συμβολή των οδών Κοραή & Παπαναστασίου ), που ήταν κτίριο διαφόρων χρήσεων. Είναι η τρίτη κατά σειρά έδρα του δημοτικού καταστήματος Αιγάλεω, καθώς η αρχική ήταν το σημερινό Πνευματικό Πολιτιστικό Κέντρο Αιγάλεω «Γιάννης Ρίτσος».
Παραπομπές
Αιγαλεω Δημαρχειο Αιγαλεω Δημαρχειο
Ζαν-Πιέρ Μπλαν
Ο Ζαν-Πιέρ Μπλαν (γαλλικά: Jean Pierre Blanc), (23 Απριλίου 1942-21 Μαΐου 2004), ήταν Γάλλος σκηνοθέτης και σεναριογράφος του κινηματογράφου.
Σκηνοθέτησε έξι ταινίες μεταξύ 1972 και 1993.
Γιώργος Παπαζήσης
Ο Γιώργος Παπαζήσης (3 Μαρτίου 1938- 25 Σεπτεμβρίου 2018) ήταν Έλληνας ηθοποιος του θεάτρου και του κινηματογράφου.
Ζαν-Πιέρ Μπλαν
Είχε κερδίσει την Αργυρή Άρκτο Καλύτερης Σκηνοθεσίας στο 22ο Φεστιβάλ Βερολίνου για την ταινία του La Vieille Fille.
Γιώργος Παπαζήσης
Βιογραφικά Στοιχεία
Έκανε σπουδές στην υποκριτική και τη μουσική στη Δραματική Σχολή του «Ελληνικού Ωδείου» και τη Μουσική Σχολή του Μ. Θεοφανίδη. Τη διάκριση και την καθιέρωσή του στο μουσικό θέατρο ακολούθησε ο κινηματογράφος το 1962 με την ταινία Τέρμα τα δίφραγκα. Συμμετείχε σε 36 ταινίες, ως επί το πλείστον κωμωδίες, στις οποίες αναλάμβανε τον ρόλο του καλοκάγαθου Κρητικού. Στο θέατρο πρωτοεμφανίστηκε το 1961 στο έργο των Τσιφόρου – Βασιλειάδη «Τα Κοκόρια των Δώδεκα». Συμμετείχε, επίσης, στην τηλεοπτική σειρά Η λάμψη του Νίκου Φώσκολου και ήταν νυμφευμένος με την ηθοποιό Τιτίκα Στασινοπούλου και είχε έναν γιο, τον Δημήτρη. Έφυγε αφού αντιμετώπισε για 4 έτη τον καρκίνο στο πάγκρεας.
Ζαν-Πιέρ Μπλαν
Εξωτερικοί σύνδεσμοι
Κατηγορία:Γάλλοι σεναριογράφοι Κατηγορία:Γάλλοι σκηνοθέτες κινηματογράφου
Γιώργος Παπαζήσης
Θεατρικές Παραστάσεις
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Παραπομπές σημειώσεις
Κατηγορία:Έλληνες άνδρες ηθοποιοί μουσικού θεάτρου Κατηγορία:Έλληνες άνδρες ηθοποιοί κινηματογράφου
Τιμοκράτης ο Αθηναίος
Ο Τιμοκράτης ο Αθηναίος (γιος του Αντίφωνα, 4ος αιώνας π.Χ.) ήταν εύπορος Αθηναίος πολιτικός ο οποίος είναι κυρίως γνωστός από τον λόγο που εκφώνησε ο ρήτορας Δημοσθένης -Κατά Τιμοκράτους- το 353 π.Χ. εναντίον του, κατηγορώντας τον ότι υπεξαίρεσε χρήματα από την πολιτεία και πως οι νόμοι που προωθούσε ήταν επικίνδυνοι για το κοινό συμφέρον. Υπήρξε επίσης ολυμπιονίκης στο ιππικό αγώνισμα της συνωρίδος κατά τους 107ους (352 π.Χ.) ολυμπιακούς αγώνες της αρχαιότητας.
Νεόφυτος Κωνσταντίνου
Ο Νεόφυτος Κωνσταντίνου είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΔΗΚΟ την περίοδο 2003-2016.
Βιογραφικά στοιχεία
Ο Νεόφυτος Κωνσταντίνου γεννήθηκε στα Κονιά στις 16 Δεκεμβρίου 1954. Ομιλεί, πέρα από την ελληνική, την αγγλική γλώσσα. Σπούδασε ελληνική φιλολογία στη Φιλοσοφική Σχολή του Αριστοτελείου Πανεπιστημίου Θεσσαλονίκης. Ήταν επαγγελματικό στέλεχος του ΔΗΚΟ.
Είναι νυμφευμένος με την Ελένη Τριταίου και έχει ένα υιό και μία κόρη.
Πολιτική διαδρομή
Στη διάρκεια των σπουδών του ήταν μέλος της Εθνικής Φοιτητικής Ένωσης Κυπρίων (ΕΦΕΚ) Θεσσαλονίκης, μέλος της διοικούσας επιτροπής της Παγκύπριας Ομοσπονδίας Φοιτητών και Νέων Επιστημόνων (ΠΟΦΝΕ) και από το 1977 έως το 1980 πρόεδρος της φοιτητικής παράταξης Αναγέννηση Θεσσαλονίκης.
Την περίοδο 1982-1985 διετέλεσε βοηθός επαρχιακός οργανωτικός γραμματέας του ΔΗΚΟ Λευκωσίας ενώ την περίοδο 1985-1987 ήταν επαρχιακός οργανωτικός γραμματέας του ΔΗΚΟ Λευκωσίας. Την περίοδο 1997-2000 ήταν πρόεδρος της Επαρχιακής Επιτροπής του ΔΗΚΟ Λευκωσίας. Την περίοδο 1993-2000 διετέλεσε μέλος του διοικητικού συμβουλίου του Κυπριακού Οργανισμού Αναπτύξεως Γης. Επιπρόσθετα, έχει διατελέσει γενικός οργανωτικός γραμματέας του ΔΗΚΟ και μέλος του Εκτελεστικού Γραφείου, της Πολιτικής Επιτροπής και της Κεντρικής Επιτροπής του ΔΗΚΟ.
Συμμετείχε στις βουλευτικές εκλογές του 2001 στην Εκλογική Περιφέρεια Λευκωσίας με το ΔΗΚΟ αλλά δεν εκλέχτηκε. Ωστόσο, το 2003, ο βουλευτής Εκλογικής Περιφέρειας Λευκωσίας του ΔΗΚΟ, Μάρκος Κυπριανού, διορίστηκε Υπουργός Οικονομικών στην Κυβέρνηση Τάσσου Παπαδόπουλου. Πρώτος επιλαχών για τη θέση του στη βουλή ήταν ο Νεόφυτος Κωνσταντίνου, ο οποίος ανέλαβε καθήκοντα βουλευτή στις 6 Μαρτίου 2003, για την Η΄ Κοινοβουλευτική Περίοδο. Επανεκλέγηκε στις βουλευτικές εκλογές του 2006 για την Θ΄ Κοινοβουλευτική Περίοδο και στις βουλευτικές εκλογές του 2011 για την Ι΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2016 αλλά δεν εκλέχτηκε.
Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής για τα Ανθρώπινα Δικαιώματα, Κοινοβουλευτικός εκπρόσωπος του ΔΗΚΟ, μέλος της Επιτροπής Επιλογής, μέλος της Κοινοβουλευτικής Επιτροπής Άμυνας, της Κοινοβουλευτικής Επιτροπής Εσωτερικών, της Κοινοβουλευτικής Επιτροπής Θεσμών, Αξιών και Επιτρόπου Διοικήσεως, της Κοινοβουλευτικής Επιτροπής Περιβάλλοντος, της Ad Hoc Κοινοβουλευτικής Επιτροπής για τον Κανονισμό της Βουλής και αναπληρωματικό μέλος της Ειδικής Κοινοβουλευτικής Επιτροπής για το Πόθεν Έσχες. Επιπλέον, ήταν μέλος της αντιπροσωπίας της Βουλής στη Διακοινοβουλευτική Διάσκεψη για την Κοινή Εξωτερική Πολιτική και Πολιτική Ασφάλειας και την Κοινή Πολιτική Ασφάλειας και Άμυνας.
Πηγές
Κατηγορία:Βουλευτές εκλεγμένοι με το Δημοκρατικό Κόμμα Κατηγορία:Βουλευτές Λευκωσίας Κατηγορία:Βουλευτές Η΄ Κοινοβουλευτικής Περιόδου (Κύπρος) Κατηγορία:Βουλευτές Θ΄ Κοινοβουλευτικής Περιόδου (Κύπρος) Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κώστας Ζώρας
Βιογραφικό
Δίδαξε Συνταγματικό Δίκαιο στη Νομική Σχολή του Πανεπιστημίου Αθηνών και στη Νομική Σχολή του Πανεπιστημίου του Αννόβερου στη Γερμανία ενώ από το 1999 είναι καθηγητής Κοινωνιολογίας στο Πανεπιστήμιο Αιγαίου, του οποίου διατέλεσε και αντιπρύτανης.
Χρημάτισε γενικός γραμματέας του Υπουργικού Συμβουλίου στην κυβέρνηση του Ανδρέα Παπανδρέου από τον Ιανουάριο του 1984 έως τον Ιούνιο του 1988, ενώ ήδη από το 1981 υπηρετούσε στο Νομικό Γραφείο του πρωθυπουργού, υπό τη διεύθυνση του καθηγητή Γεωργίου Κασιμάτη.
Από τον Φεβρουάριο του 1996 έως τον Οκτώβριο του 1998 ήταν γενικός γραμματέας Διοίκησης και Οργάνωσης του Υπουργείου Εξωτερικών και υπήρξε ο βασικός συντάκτης του ισχύοντος σήμερα «Οργανισμού Διοίκησης και Οργάνωσης» του Υπουργείου.
Διοργανώσεις Ε.Π.Σ. Αιτωλοακαρνανίας 2017–18
Για την περίοδο 2017–18, η Ένωση Ποδοσφαιρικών Σωματείων Αιτωλοακαρνανίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Αιτωλοακαρνανίας.
Η πρωταθλήτρια της ΕΠΣ Αιτωλοακαρνανίας έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Αιτωλοακαρνανίας, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Η δομή του πρωταθλήματος της Ε.Π.Σ. Αιτωλοακαρνανίας είναι η εξής:
Α΄ Κατηγορία
Η κατηγορία διεξάγεται με τη συμμετοχή 16 συλλόγων και με τη μορφή πρωταθλήματος διπλών αγώνων. Μετά τη λήξη της κανονικής περιόδου των 30 αγωνιστικών ακολουθούν αγώνες κατάταξης Play Off των 4 πρώτων για την ανάδειξη του πρωταθλητή και Play Out των ομάδων από την 11η - 14η θέση για τον υποβιβασμό στη Β΄ δυο επιπλέον ομάδων πέραν των 2 τελευταίων (15η-16η) της κανονικής περιόδου.
Κανονική Περίοδος
Η βαθμολογία της κανονικής περιόδου : <references group="lower-greek"> Πηγή: aitosports.gr
Play Off
Πηγή: aitosports.gr
Play Out
Λόγω μεγάλης βαθμολογικής διαφοράς η 14η Αναγέννηση Μεσολογγίου υποβιβάστηκε χωρίς αγώνες Play Out με τον 11ο Απόλλωνα Δοκιμίου. Την 4η θέση υποβιβασμού κατέλαβε ο Αμβρακικός Λουτρού καθώς ηττήθηκε από τον Ηρακλή Αστακού.
Β΄ Κατηγορία
Η Β΄ κατηγορία διεξάγεται με τη συμμετοχή 35 συλλόγων σε 3 ομίλους.
Οι Πρωταθλήτριες κάθε ομίλου κερδίζουν την άνοδο στην Α΄. Οι δευτεραθλήτριες και τριταθλήτριες ομάδες κάθε ομίλου  θα δώσουν αγώνες κατάταξης για δυο ακόμα θέσεις ανόδου συνολικά. Οι τελευταίοι κάθε ομίλου υποβιβάζονται, και μια ακόμα ομάδα από κάθε όμιλο με αγώνες κατάταξης μεταξύ 11ης και 10ης Αν οι βαθμολογικές διαφορές 2ου-3ου και 11ου-12ου είναι μεγάλες δε διεξάγονται αγώνες για την τελική κατάταξη του ομίλου.
Α΄ Όμιλος
Πηγή: epsa.pentalofo.gr
B΄ Όμιλος
Πηγή: epsa.pentalofo.gr
Γ΄ Όμιλος
Πηγή: epsa.pentalofo.gr
Play Off
Πηγή: epsa.pentalofo.gr
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Αιτωλοακαρνανίας.
Εξωτερικοί σύνδεσμοι
Κατηγορία:Ε.Π.Σ. Αιτωλοακαρνανίας Κατηγορία:Εγχώρια ποδοσφαιρικά πρωταθλήματα 2017–2018 Κατηγορία:Εγχώρια ποδοσφαιρικά κύπελλα 2017-2018
Φράγκο ΔΕΣ
Το Φράγκο ΔΕΣ (κωδικός νομίσματος: XFU) ήταν εικονική νομισματική μονάδα που χρησιμοποιούνταν από τη Διεθνή Ένωση Σιδηροδρόμων (ΔΕΣ). Αποσύρθηκε από τον κατάλογο νομισμάτων ISO-4217 τον Νοέμβριο του 2013. Το ευρώ έχει πάρει τη θέση του.
Εξωτερικοί σύνδεσμοι
Κατηγορία:Νομίσματα
Ρίκκος Μαππουρίδης
Ο Ρίκκος Μαππουρίδης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ την περίοδο 2013-2016.
Βιογραφικά στοιχεία
Ο Ρίκκος Μαππουρίδης γεννήθηκε στη Λευκωσία στις 14 Ιουλίου 1959. Είναι εκ γενετής τυφλός. Ομιλεί, πέρα από την ελληνική, την αγγλική γλώσσα. Σπούδασε νομικά στο Εθνικό και Καποδιστριακό Πανεπιστήμιο Αθηνών. Εργάζεται ως δικηγόρος.
Είναι νυμφευμένος με την Αυγή Πολυδώρου και έχει δύο κόρες.
Πολιτική διαδρομή
Συμμετείχε στις βουλευτικές εκλογές του 2011 στην Εκλογική Περιφέρεια Λευκωσίας με τον ΔΗΣΥ αλλά δεν εκλέχτηκε. Ωστόσο, το 2013, ο βουλευτής Εκλογικής Περιφέρειας Λευκωσίας του ΔΗΣΥ, Χάρης Γεωργιάδης, διορίστηκε Υπουργός Εργασίας και Κοινωνικών Ασφαλίσεων στην Κυβέρνηση Νίκου Αναστασιάδη. Πρώτος επιλαχών για τη θέση του στη βουλή ήταν ο Ρίκκος Μαππουρίδης, ο οποίος ανέλαβε καθήκοντα βουλευτή στις 7 Μαρτίου 2013, για την Ι΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2016 αλλά δεν εκλέχτηκε.
Πηγές
Κατηγορία:Βουλευτές εκλεγμένοι με τον Δημοκρατικό Συναγερμό Κατηγορία:Βουλευτές Λευκωσίας Κατηγορία:Κύπριοι δικηγόροι Κατηγορία:Βουλευτές Ι΄ Κοινοβουλευτικής Περιόδου (Κύπρος)
Μεγάλη Παραίτηση
Η Μεγάλη Παραίτηση, γνωστή και ως Big Quit, είναι μαζική αντίδραση που ξεκίνησε το Φεβρουάριο του 2021 και κατά την οποία οι εργαζόμενοι στις ΗΠΑ παραιτούνται οικειοθελώς από τις εργασίες τους. Η τάση είναι απάντηση στην πανδημία, την άρνηση της ομοσπονδιακής κυβέρνησης να παράσχει την απαραίτητη προστασία των εργαζομένων και τη στασιμότητα των μισθών παρά το αυξανόμενο κόστος ζωής. Μερικοί οικονομολόγοι περιέγραψαν τη Μεγάλη Παραίτηση ως ένα είδος γενικής απεργίας.
Ο όρος πιθανότατα επινοήθηκε από τον Anthony Klotz, καθηγητή διαχείρισης στο Mays Business School στο Texas A&M University, ο οποίος προέβλεψε τη μαζική έξοδο τον Μάιο του 2021.
Παραπομπές
Κατηγορία:Ιστορία της οικονομίας
Πανελλήνιο Πρωτάθλημα Καταδύσεων 2014
Το Πανελλήνιο Πρωτάθλημα Καταδύσεων 2014 ήταν η 47η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο Ε.Α.Κ. Βόλου, στο Βόλο από την Παρασκευή 20 έως και την Κυριακή 22 Ιουνίου του 2014. Στο πρωτάθλημα διεξήχθησαν οι κατηγορίες ΟΠΕΝ, Γ και Δ.
Πρωταθλήτρια ομάδα αναδείχθηκε ο Α.Π.Α. Φυρίγου για δεύτερη φορά στην ιστορία του συγκεντρώνοντας 30 βαθμούς.
Γυναικών
2012 | 2013 | 2014 | 2015 | 2016
Ο γίγαντας της Ατακάμα
thumb|right|Ο γίγαντας της Ατακάμα. Ο γίγαντας της Ατακάμα (ισπανικά: Gigante de Atacama) είναι ένα ανθρωπόμορφο γεωγλυφικό στο Cerro Unitas στην έρημο Ατακάμα στη Χιλή. Πρόκειται για τη μεγαλύτερη προϊστορική ανθρωπόμορφη φιγούρα στον κόσμο με μήκος 119 μέτρα, η οποία θεωρείτο θεότητα για τους κατοίκους από το 1000 έως το 1400 μ.Χ. Η φιγούρα ήταν ένα πρώιμο αστρονομικό ημερολόγιο με το οποίο ερμηνεύοντας την πορεία της σελήνης, ήταν δυνατόν να καθοριστούν οι εποχές και οι κύκλοι καλλιέργειας. Η ευθυγράμμιση της σελήνης με τα σημεία στην κορυφή και στην πλευρά του κεφαλιού προσδιόριζαν τις εποχές, στοιχείο σημαντικό για να καθοριστεί πότε θα έρθει η εποχή των βροχών στην άγονη Ατακάμα.
Ο γίγαντας της Ατακάμα είναι ένα από τα σχεδόν 5.000 γεωγλυφικά - αρχαία έργα τέχνης που έχουν χαραχτεί στο έδαφος - που έχουν ανακαλυφθεί στην Ατακάμα τις τελευταίες τρεις δεκαετίες. Πιστεύεται ότι είναι το έργο πολλών διαδοχικών πολιτισμών που κατοικούν σε αυτή την περιοχή της Νότιας Αμερικής, συμπεριλαμβανομένων των Τιαουανάκο και Ίνκα.
Παραπομπές
Κατηγορία:Χιλή
Ένωση Κριτικών Κινηματογράφου της Οκλαχόμα
Η Ένωση Κριτικών Κινηματογράφου της Οκλαχόμα (αγγλικάOklahoma Film Critics Circle) (συντ.OFCC) είναι μια αμερικανική ένωση κριτικών του κινηματογράφου, που έχει έδρα την Οκλαχόμα στις Ηνωμένες Πολιτείες Αμερικής και ιδρύθηκε το 2006.
Κάθε χρόνο, η Ένωση απονέμει τα δικά της βραβεία των μελών της, τα οποία αναγνωρίζουν τις καλύτερες ταινίες της χρονιάς.
Εξωτερικοί σύνδεσμοι
Κατηγορία:Κινηματογραφικά βραβεία στις Ηνωμένες Πολιτείες
Μενέδημος ο Ηλείος
Ο Μενέδημος ο Ηλείος (γιος του Πρώτου, 1ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε νικητής στο ιππικό αγώνισμα της συνωρίδος κατά τους 180ους (60 π.Χ.) ολυμπιακούς αγώνες της αρχαιότητας. Αναφέρεται πως ήταν ιερέας στην Ολυμπία, ενώ ο γιος του ο οποίος είχε το ίδιο όνομα υπήρξε νικητής της συνωρίδος στα Νέμεα.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Ηλείοι ολυμπιονίκες Κατηγορία:Αρχαίοι ολυμπιονίκες της συνωρίδας‎ Κατηγορία:Αρχαίοι ολυμπιονίκες (1ος αιώνας π.Χ.)
Μέλισσα Λάρισας
Η Μέλισσα είναι οικισμός της Θεσσαλίας στην Περιφερειακή Ενότητα Λάρισας.
Γεωγραφικά στοιχεία - αξιοθέατα
Η Μέλισσα βρίσκεται στα νοτιοανατολικά του Θεσσαλικού κάμπου, δυτικά της τεχνητής λίμνης Κάρλα σε υψόμετρο 57 μέτρα. Απέχει περίπου 23 χλμ. ΝΑ. από την Λάρισα και 24 χλμ. Α.-ΝΑ. από την Νίκαια (έδρα του δήμου). Δυτικά του χωριού είναι η Αναγέννηση, νοτιοανατολικά ο Λοφίσκος ενώ νοτιοδυτικά περνάει η παλαιά Ε.Ο. Βόλου - Λάρισας. Ενοριακός ναός είναι η εκκλησία Ζωοδόχου Πηγῆς το καμπαναριό της οποίας (του 1897) παρουσιάζει αρχιτεκτονικό ενδιαφέρον.
Σε μικρή απόσταση από τη Μέλισσα βρίσκεται η μαγούλα "Ασπρόχωμα" ή "Ασημόχωμα" επάνω στην οποία υπάρχει τύμβος της κλασικής εποχής. Το κονάκι "Χατζηαργύρη  στο χωριό έχει χαρακτηριστεί ως ιστορικό διατηρητέο μνημείο "διότι αποτελεί αξιόλογο αντιπροσωπευτικό δείγμα τσιφλικόσπιτου του περασμένου αιώνα στην Θεσσαλία, που με τον επιβλητικό του όγκο επιβάλλεται στον χώρο του, απαραίτητο για την μελέτη της ιστορίας της Αρχιτεκτονικής της περιοχής της Θεσσαλίας"''.